Α4-0166/96

Απόφαση σχετικά με την κοινή θέση που ενέκρινε το Συμβούλιο ενόψει της έκδοσης του κανονισμού του Συμβουλίου για την τροποποίηση του κανονισμού (ΕΟΚ) αριθ. 1973/92 σχετικά με τη δημιουργία χρηματοδοτικού μέσου για το περιβάλλον (LIFE) (C4-0223/96 - 95/0093(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0223/96 - 95/0093(SYN)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 323, της 4.12.1995, σελ. 149)) επί της πρότασης της Επιτροπής προς το Συμβούλιο COM(95)0135 ((ΕΕ C 184, της 18.7.1995, σελ. 12)),

- έχοντας υπόψη την τροποποιημένη πρόταση της Επιτροπής (COM(96)0025),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0166/96),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

ΑΡΘΡΟ 1, ΠΑΡΑΓΡΑΦΟΣ 1

Άρθρο 2, παράγραφος 1 (β) (iii), πρώτη παύλα (κανονισμός 1973/92)

>Αρχικό κείμενο>

- την προστασία και ορθολογική διαχείριση των παράκτιων περιοχών[semigr ]

>Κείμενο μετά την ψηφοφορία στο ΕΚ>

- την προστασία και ορθολογική διαχείριση των παράκτιων περιοχών, υδάτινων ρευμάτων που εκβάλλουν στις ζώνες αυτές και, ενδεχομένως, των υγροτόπων τους και διαρκή διαχείριση αυτών των ζωνών και υδάτινων ρευμάτων[semigr ]

(Τροπολογία 2)

ΑΡΘΡΟ 1, ΠΑΡΑΓΡΑΦΟΣ 1

Άρθρο 2, παράγραφος 1 β) (iii), τρίτη παύλα (κανονισμός 1973/92)

>Αρχικό κείμενο>

- την προστασία των υδάτων συμπεριλαμβανομένης της επεξεργασίας λυμάτων[semigr ]

>Κείμενο μετά την ψηφοφορία στο ΕΚ>

- την προστασία των υδάτινων πόρων και τη διαχείριση των υδάτων, συμπεριλαμβανομένης της επεξεργασίας λυμάτων ή μολυσμένων υδάτων[semigr ]

(Τροπολογία 3)

ΑΡΘΡΟ 1, ΠΑΡΑΓΡΑΦΟΣ 1

Άρθρο 2, παράγραφος 2, σημείο αα) (νέο) (κανονισμός 1973/92)

>Κείμενο μετά την ψηφοφορία στο ΕΚ>

αα) η διατήρηση ή αποκατάσταση από την άποψη προστασίας της φύσης σημαντικών βιοτόπων που φιλοξενούν απειλούμενα είδη της χλωρίδας και της πανίδας[semigr ]

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 1

Άρθρο 2, παράγραφος 3 (κανονισμός 1973/92)

>Αρχικό κείμενο>

3. Τα συνοδευτικά μέτρα τα οποία απαιτούνται για την παρακολούθηση, την αξιολόγηση και την προώθηση των δράσεων που έχουν αναληφθεί βάσει των παραγράφων 1 και 2 και η διάδοση πληροφοριών περί της εμπειρίας που έχει αποκτηθεί και των αποτελεσμάτων που έχουν ληφθεί από τις δράσεις αυτές.

>Κείμενο μετά την ψηφοφορία στο ΕΚ>

3. Τα συνοδευτικά μέτρα τα οποία απαιτούνται για την παρακολούθηση, την αξιολόγηση και την προώθηση των δράσεων που έχουν αναληφθεί κατά την πρώτη φάση και βάσει των παραγράφων 1 και 2 και η διάδοση πληροφοριών περί της εμπειρίας που έχει αποκτηθεί και των αποτελεσμάτων που έχουν ληφθεί από τις δράσεις αυτές.

(Tροπολογία 5)

ΑΡΘΡΟ 1, ΠΑΡΑΓΡΑΦΟΣ 3

Άρθρο 7, παράγραφος 1, δεύτερο εδάφιο (κανονισμός 1973/92)

>Αρχικό κείμενο>

To ποσό δημοσιονομικής αναφοράς για την εφαρμογή της δεύτερης φάσης για την περίοδο 1996 έως 1999 θα είναι 450 εκατομμύρια Ecu.

>Κείμενο μετά την ψηφοφορία στο ΕΚ>

To ποσό δημοσιονομικής αναφοράς για την εφαρμογή της δεύτερης φάσης για την περίοδο 1996 έως 1999 θα είναι 600 εκατομμύρια Ecu.

(Τροπολογία 6)

ΑΡΘΡΟ 1, ΠΑΡΑΓΡΑΦΟΣ 4

Άρθρο 9, παράγραφος 4α) (νέα) (κανονισμός 1973/92)

>Κείμενο μετά την ψηφοφορία στο ΕΚ>

4α. Για τις δράσεις οι οποίες αναφέρονται στο άρθρο 2, παρ. 1 β), η αξιολόγηση πραγματοποιείται βάσει της ακόλουθης διαδικασίας:

>Κείμενο μετά την ψηφοφορία στο ΕΚ>

- η προεπιλογή των προτεινόμενων δράσεων γίνεται από την Επιτροπή, σε συνεργασία με τις αρμόδιες αρχές των ενδιαφερόμενων κρατών μελών.

>Κείμενο μετά την ψηφοφορία στο ΕΚ>

- η Επιτροπή προβαίνει σε αξιολογική κατάταξη των προεπιλεγομένων προτάσεων, βάσει της γνωμοδότησης ad hoc ομάδας, αποτελούμενης από ανεξάρτητους εμπειρογνώμονες οι οποίοι συνέρχονται υπό την εποπτεία της, λαμβάνοντας υπόψη την ποιότητα των σχεδίων και κάθε άλλο πρόσφορο στοιχείο που παρέχεται ενδεχομένως από το ενδιαφερόμενο κράτος μέλος.

(Τροπολογία 7)

ΑΡΘΡΟ 1, ΠΑΡΑΓΡΑΦΟΣ 4

Άρθρο 9, παράγραφος 5, πρώτο εδάφιο (κανονισμός 1973/92)

>Αρχικό κείμενο>

5. Οι δράσεις που προβλέπονται στο άρθρο 2 σημείο 1 α) και τα συνοδευτικά τους μέτρα διέπονται από τη διαδικασία του άρθρου 21 της οδηγίας 92/43/ΕΟΚ[semigr ] οι λοιπές δράσεις LIFE, συμπεριλαμβανομένων, όπου αρμόζει, των διαδικασιών επιλογής σχεδίων, εγκρίνονται σύμφωνα με τη διαδικασία που προβλέπεται στο άρθρο 13 του παρόντος κανονισμού. Η Επιτροπή ενημερώνει τις επιτροπές του άρθρου 21 της οδηγίας 92/43/ΕΟΚ και του άρθρου 13 του παρόντος κανονισμού περί της εφαρμογής των κριτηρίων και προτεραιοτήτων που ορίζονται στο άρθρο 9 α).

>Κείμενο μετά την ψηφοφορία στο ΕΚ>

5. Οι δράσεις που προβλέπονται στο άρθρο 2 σημείο 1 α) και τα συνοδευτικά τους μέτρα διέπονται από τη διαδικασία του άρθρου 21 της οδηγίας 92/43/ΕΟΚ[semigr ] οι λοιπές δράσεις LIFE, εγκρίνονται σύμφωνα με τη διαδικασία που προβλέπεται στο άρθρο 13 του παρόντος κανονισμού. Η Επιτροπή ενημερώνει τις επιτροπές του άρθρου 21 της οδηγίας 92/43/ΕΟΚ και του άρθρου 13 του παρόντος κανονισμού περί της εφαρμογής των κριτηρίων και προτεραιοτήτων που ορίζονται στο άρθρο 9 α).